РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: 06-2/146-22

25. октобар 2022. године

Б е о г р а д

**З А П И С Н И К**

**ТРЕЋЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ**

**И ЛОКАЛНУ САМОУПРАВУ, ОДРЖАНЕ 20. ОКТОБРА 2022. ГОДИНЕ**

 Седница је почела у 19,00 часова.

Седницом је председавао Владимир Ђукановић, председник Одбора.

 Седници су присуствовали чланови Одбора: Светозар Вујачић, Ђорђе Комленски, Андријана Васић, Дубравка Краљ, Јелена Милошевић, Владимир Гајић, Миодраг Гавриловић, Данијела Несторовић, Момчило Вуксановић и проф. др Јелена Јеринић.

 Седници су присуствовали и: Маријан Ристичевић, заменик члана Маје Мачужић Пузић, Драган Јовановић, заменик члана Биљане Пантић Пиље, Биљана Стошић Илић, заменик члана, Дијана Радовић, заменик члана Владана Заграђанина и Арпад Фремонд, заменик члана др Балинта Пастора.

Седници није присуствовао члан Одбора: Дејан Шулкић као ни његов заменик.

Седници је присуствовао и представник предлагача Ђорђе Комленски, народни посланик Посланичке групе „Александар Вучић – заједно можемо све“. по овлашћењу Миленка Јованова, председника Посланичке групе „Александар Вучић – заједно можемо све“.

Председник Одбора је обавестио чланове и заменике чланова Одбора да je у складу са чланом 72. став 2. Пословника Народне скупштине, седница сазвана у року краћем од рока предвиђеног Пословником, како би Одбор што пре размотрио Предлог Закона о министарствима у појединостима.

Пре утврђивања дневног реда председавајући је обавестио присутне да није било примедби у писаној форми на записнике са прве и друге седнице Одбора, па је ставио на гласање, а чланови и заменици чланова Одбора су **већином гласова** усвојили Записник Прве седнице одржане 03. августа 2022. године и Друге седнице одржане 17. октобра 2022. године.

 Председник Одбора је ставио на гласање, a чланови и заменици чланова Одбора су **већином гласова** утврдили следећи

Д н е в н и р е д

1. Разматрање Предлога закона о изменама и допунама Закона о министарствима, који је поднело 148 народних посланика (број 011-2098/22 од 17. октобра 2022. године) у појединостима.

**ПРВА ТАЧКА**: Разматрање Предлога закона о изменама и допунама Закона о министарствима, који је поднело 148 народних посланика (број 011-2098/22 од 17. октобра 2022. године) у појединостима.

 Председник Одбора је ставио на гласање предлог да Одбор обави заједничку расправу о свим амандманима, као и да се по закључењу расправе обави групно гласање, a чланови и заменици чланова Одбора су **већином** **гласова** прихватили наведени предлог.

Председник Одбора је обавестио присутне да је на Предлог закона о изменама и допунама Закона о министарствима поднето 78 амандмана. Одбор за уставна питањаи законодавство је на основу члана 163. став 2. Пословника Народне скупштине одбацио 12 амандмана као непотпуне: на чл 1, 2, 3, 5. и 6. које су поднели народни посланици Небојша Цакић, заједно Радомир Лазовић, Биљана Ђорђевић, Роберт Козма, Јелена Јеринић и Ђорђе Павићевић; Драган Николић, Борко Пушкић, Иван Костић, заједно Бошко Обрадовић, Тамара Миленковић Керковић, Милован Јаковљевић и Радмила Васић. Одбор за уставна питања и законодавство је на основу члана 163. став 2. Пословника одбацио као увредљив амандман на члан 1. који је поднео народни посланик Александар Јовановић. Председник је рекао да на основу члана 163. став 4. Пословника, наведених 13 амандмана не могу бити предмет расправе и о њима се не гласа што значи да ће Одбор за правосуђе, државну управу и локалну самоуправу расправљати о 65 амандмана.

Председник је напоменуо да представник предлагача није доставио мишљење на поднете амандмане, те да ће Одбор сходном применом члана 155. став 5. разматрати Предлог закона у појединостима без мишљења предлагача.

 Председник Одбора је отворио расправу у вези са овом тачком дневног реда у којој су учествовали: проф. др Јелена Јеринић и Маријан Ристичевић.

 **Проф. др Јелена Јеринић** је истакла да јој нису јасни разлози због којих је Одбор за уставна питања и законодавство, као непотпуне, одбио пет амандмана које су поднели народни посланици ПГ ЗЛК-НДБ-М, а којима се предлаже допуна Предлога закона о изменама и допунама Закона о министарствима, тако што би се увела нова министарства.

Указала је да Пословник не прави разлику у поступку предлагања амандмана на предлог закона, у односу на предлог закона о изменама и допунама неког закона, као и да је након истраживања у овој области, уочила да су 2014. године подношени амандмани на чланове закона који нису били обухваћени предлогом закона о изменама и допунама закона који је тада био на дневном реду седнице Народне скупштине и као пример навела амандман Маријана Ристичевића поднет на Предлог закона о изменама и допунама Закона о електронским комуникацијама, који не само да није био одбачен као непотпун, већ је био прихваћен од стране надлежног одбора и Владе, док је Одбор за уставна питања и законодавство дао мишљење да је у складу са уставним и правним системом, па је постао саставни део тог предлога закона.

 Изнела је став да да је потребно да Народна скупштина има уједначену праксу у поступку доношења закона и да ће народни посланици, чланови ПГ ЗЛК-НДБ-М свој став изнети и на пленарној седници, без прихватања инсинуација да је реч о њиховом непознавању Пословника Народне скупштине.

 Указала је да не постоји немогућност да се предложи увођење нових министарстава у постојеће чланове предлога закона и истакла специфичност Закона о министарствима у смислу да се један члан Закона односи на једно министарство.

 **Маријан Ристичевић** је потврдио да је амандман о коме је говорила народна посланица Јеринић изазвао полемику 2014. године, када је тадашња опозиција у Народној скупштини изнела став да амандмани који су поднети на чланове закона који нису обухваћени предлогом закона о изменама и допунама закона не треба да буду предмет расправе, те је под притиском опозиције уведена садашња пракса која је довела до одбацивања појединих амандмана као непотпуних.

 Председник Одбора је закључио расправу и ставио на гласање предлог да Одбор ОДБИЈЕ следеће амандмане:

-на члан 1. који је поднела народни посланик Татјана Манојловић;

 -на члан 1. који су заједно поднели народни посланици Милоратка Бојовић, Марија Војиновић, Горица Гајић, др Милош Јовановић, Предраг Марсенић, Војислав Михаиловић, Душан Радосављевић, Зоран Сандић, Верољуб Стевановић, мр Ненад Томашевић и Дејан Шулкић;

 -на члан 1. који је поднео народни посланик Јанко Веселиновић;

 -на члан 1. који је поднео народни посланик др Зоран Лутовац;

 -на члан 1. који су заједно поднели народни посланици Радомир Лазовић, доц. др Биљана Ђорђевић, Роберт Козма, проф. др Јелена Јеринић и проф. др Ђорђе Павићевић;

 -на члан 1. који је поднео народни посланик Срђан Миливојевић;

 -на члан 1. који је поднео народни посланик Мирослав Алексић;

 -на члан 1. који, са исправком, заједно су поднели народни посланици Бошко Обрадовић, проф. др Тамара Миленковић Керковић, Милован Јаковљевић и Радмила Васић;

 -на члан 1. који, са исправком, поднела је народни посланик др Јелена Калајџић;

 -на члан 1. који је поднео народни посланик Никола Нешић;

 -на члан 1. који је поднео народни посланик Владимир Обрадовић;

 -на члан 1. који, са исправком, поднео је народни посланик Миодраг Гавриловић;

 -на члан 1. који је поднела народни посланик Данијела Несторовић;

 -на члан 1. који је поднела народни посланик Јелена Милошевић;

 -на члан 1. који је поднео народни посланик др Ђорђе Микетић;

 -на члан 1. који је поднела народни посланик Милинка Николић;

 -на члан 1. који је поднео народни посланик Ђорђе Станковић;

 -на члан 1. који је поднела народни посланик др Анна Орег;

 -на члан 1. који је поднео народни посланик Бранислав Томашевић;

 -на члан 1. који је поднео народни посланик Борислав Новаковић;

 -на члан 1. који је поднела народни посланик Милица Ђурђевић Стаменковски;

 -на члан 1. који је поднео народни посланик Драган Николић;

 -на члан 1. који је поднела народни посланик Санда Рашковић Ивић;

 -на члан 1. који је поднео народни посланик Борко Пушкић;

 -на члан 1. који је поднео народни посланик Синиша Ковачевић;

 -на члан 1. који је поднео народни посланик Борко Стефановић;

 -на члан 1. који је поднео народни посланик мр Иван Костић;

 -на члан 2. који је поднео народни посланик Јанко Веселиновић;

 -на члан 2. који, са исправком, поднео је народни посланик Миодраг Гавриловић;

 -на члан 2. који су заједно поднели народни посланици Милоратка Бојовић, Марија Војиновић, Горица Гајић, др Милош Јовановић, Предраг Марсенић, Војислав Михаиловић, Душан Радосављевић, Зоран Сандић, Верољуб Стевановић, мр Ненад Томашевић и Дејан Шулкић;

 -на члан 2. који је поднео народни посланик др Зоран Лутовац;

 -на члан 2. који су заједно поднели народни посланици Радомир Лазовић, доц. др Биљана Ђорђевић, Роберт Козма, проф. др Јелена Јеринић и проф. др Ђорђе Павићевић; -на члан 2. који је поднела народни посланик Јелена Милошевић;

 -на члан 3. који су заједно поднели народни посланици Радомир Лазовић, доц. др Биљана Ђорђевић, Роберт Козма, проф. др Јелена Јеринић и проф. др Ђорђе Павићевић;

 -на члан 3. који су заједно поднели народни посланици Милоратка Бојовић, Марија Војиновић, Горица Гајић, др Милош Јовановић, Предраг Марсенић, Војислав Михаиловић, Душан Радосављевић, Зоран Сандић, Верољуб Стевановић, мр Ненад Томашевић и Дејан Шулкић;

 -на члан 3. који је поднела народни посланик др Данијела Грујић;

 -на члан 4. који су заједно поднели народни посланици Радомир Лазовић, доц. др Биљана Ђорђевић, Роберт Козма, проф. др Јелена Јеринић и проф. др Ђорђе Павићевић;

 -на члан 4. који је поднео народни посланик Јанко Веселиновић;

 -на члан 4. који су заједно поднели народни посланици Милоратка Бојовић, Марија Војиновић, Горица Гајић, др Милош Јовановић, Предраг Марсенић, Војислав Михаиловић, Душан Радосављевић, Зоран Сандић, Верољуб Стевановић, мр Ненад Томашевић и Дејан Шулкић;

 -на члан 4. који је поднео народни посланик др Зоран Лутовац;

 -на члан 4. који је поднео народни посланик Ђорђе Станковић;

 -на члан 4. који је поднео народни посланик Ђорђо Ђорђић;

 -на члан 5. који је поднела народни посланик др Данијела Грујић;

 -на члан 6. који је поднео народни посланик Јанко Веселиновић;

 -на члан 6. који, са исправком, заједно су поднели народни посланици Радомир Лазовић, доц. др Биљана Ђорђевић, Роберт Козма, проф. др Јелена Јеринић и проф. др Ђорђе Павићевић;

 -на члан 6. који, са исправком, поднео је народни посланик др Зоран Лутовац;

 -на члан 6. који је поднео народни посланик Ђорђе Станковић;

 -на члан 6. који је поднео народни посланик Дејан Булатовић;

 -на члан 6. који је поднела народни посланик Санда Рашковић Ивић;

 -на члан 6. који је поднела народни посланик Милица Ђурђевић Стаменковски;

 -на члан 6. који је поднео народни посланик Синиша Ковачевић;

 -на члан 6. који је поднела народни посланик др Анна Орег;

 -на члан 6. који је поднела народни посланик Јелена Милошевић;

 -на члан 6. који је поднела народни посланик др Данијела Грујић;

 -на члан 8. који је поднео народни посланик Јанко Веселиновић;

 -на члан 8. који су заједно поднели народни посланици Радомир Лазовић, доц. др Биљана Ђорђевић, Роберт Козма, проф. др Јелена Јеринић и проф. др Ђорђе Павићевић;

 -на члан 8. који је поднео народни посланик Небојша Цакић;

 -на члан 9. који је поднела народни посланик Јелена Милошевић;

 -на члан 9. који је поднела народни посланик Ивана Парлић;

 -на члан 10. који, са исправком, заједно су поднели народни посланици Милоратка Бојовић, Марија Војиновић, Горица Гајић, др Милош Јовановић, Предраг Марсенић, Војислав Михаиловић, Душан Радосављевић, Зоран Сандић, Верољуб Стевановић, мр Ненад Томашевић и Дејан Шулкић;

 -на члан 10. који је поднео народни посланик Борко Пушкић;

 -на члан 10. који је поднео народни посланик мр Иван Костић;

 -на члан 10. који, са исправком, заједно су поднели народни посланици Бошко Обрадовић, проф. др Тамара Миленковић Керковић, Милован Јаковљевић и Радмила Васић;

 -на члан 12. који су заједно поднели народни посланици Радомир Лазовић, доц. др Биљана Ђорђевић, Роберт Козма, проф. др Јелена Јеринић и проф. др Ђорђе Павићевић;

 -на члан 13. који су заједно поднели народни посланици Радомир Лазовић, доц. др Биљана Ђорђевић, Роберт Козма, проф. др Јелена Јеринић и проф. др Ђорђе Павићевић.

Чланови и заменици чланова Одбора су **већином гласова** прихватили да Одбор одбије наведене амандмане.

Председник Одбора је предложио да за известиоца Одбора на седници Народне скупштине буде одређен Владимир Ђукановић, председник Одбора.

Чланови и заменици чланова Одбора су **већином гласова** прихватили наведени предлог.

Седница је завршена у 19,20 часова.

 СЕКРЕТАР ПРЕДСЕДНИК

Сања Пецељ Владимир Ђукановић